Europäesch Schoul

D'Europäesch Schoulen (Schola Europaea) sinn international Privatschoulen, déi zesumme mat de Regierunge vun de Memberstaate vun der EU gegrënnt goufen, an déi fir Kanner vun Elteren, déi an europäeschen Institutioune schaffen, geduecht sinn. Si vermëttelen en Unterrecht an der eegener Sprooch (Mammesprooch) a bestinn do, wou grouss europäesch Institutiounen hire Sëtz hunn. All voll beschäftegt Léierkräfte gi vun den nationale Parlamenter recommandéiert.

Si ënnerleien de gesetzleche Bestëmmunge vun den ëffentlech-rechtlechen Ariichtungen an de jeeweilege Länner, wou se hire Sëtz hunn.

D'Europäesch Schoule sollen net mat den Europaschoule verwiesselt ginn, sou wéi se haaptsächlech an Däitschland bestinn.

 D'Geschicht vun den Europäesche Schoule fänkt zu Lëtzebuerg un 

Déi éischt Europäesch Schoul gouf op d'Initiative vun enger Grupp vu Beamte vun der CECA a mat der Ënnerstëtzung vun hiren Institutiounen, an der lëtzebuergescher Regierung den 12. Oktober 1953 zu Lëtzebuerg gegrënnt. Un der Grënnung hat den deemolege Greffier vum Geriichtshaff vun der CECA, den Albert van Houtte, e groussen Undeel. Hiren éischten Direkter war de Marcel Decombis.

D'Erzéiungserfahrungen déi opgrond vun der Abezéiung vu Kanner vu verschiddenen Nationalitéiten a Mammesprooche gemaach goufen, hate grousse Succès an hunn zu enger enker Zesummenaarbecht vun den Erzéiungsadministratiounen an de Memberlänner gefouert, besonnesch am Beräich vun de Schoulprogrammer, der Auswiel vun de Léierkräften, an der Unerkennung vun den ausgestallten Diplomer.
D'Ënnerzeechnung vum Protokoll iwwer d'Europaschoul zu Lëtzebuerg huet aus hir eng éischt offiziell Europäesch Schoul gemaach. Den éischten europäeschen Abitur-Examen, deen am Juli 1959 ofgehale gouf, huet domat hiren Abiturienten de Wee zu allen Universitéite vun de Memberlänner opgemaach. 
Den Erfolleg vun der éischter Europäescher Schoul huet dozou gefouert, dat op anere Plazen, wou Europäesch Institutiounen hire Sëtz hunn, aner Europäesch Schoule gegrënnt goufen.

 Europäesch Schoulen, déi haut bestinn 
Haut (Stand: November 2017) gëtt et dräizéng Europäesch Schoulen a sechs verschiddene Länner; d'Schoul vu Culham a Groussbritannien, déi 1978 gegrënnt gouf, huet den 31. August 2017 hir Dieren definitiv zougemaachThe European School Culham gekuckt den 12. November 2017.
+
Lëscht vun den Europäesche SchoulenLandStadNummgegrënnt LëtzebuergKierchbierg (fréier um Glacis)Lëtzebuerg I  1953 BelschUccleBréissel I 1958 BelschMol European School Mol 1960 ItalienVarese Scuola Europea di Varese 1960 Däitschland Karlsruhe Europäische Schule Karlsruhe 1962 Holland Bergen European school Bergen 1963 BelschWoluwe-Saint-LambertBréissel II 1974 DäitschlandMünchen Europäische Schule München 1977 BelschIxellesBréissel III 2000 Däitschland Frankfurt Europäische Schule Frankfurt 2002 SpuenienAlicante Escuela Europea de Alicante 2002 LëtzebuergBartreng / MamerLëtzebuerg II 2004 Belsch LaekenBréissel IV 2007

Enn 2015 ware ronn 25.000 Schüler an Europäesche Schoulen ageschriwwen.

 Um Spaweck 
 Europäesch Schoulen
 Conseil Supérieur des Elèves (COSUP)
 European Schools Alumni Online Community
 Sproochofdeelungen an den Europäesche Schoulen

Kategorie:Schoulen